มงฟิลส์ ลิ่วรอบ 8 คนสุดท้ายเทนนิสฮัมบูร์ก โอเพ่น
การแข่งขันเทนนิสฮัมบูร์ก โอเพ่น ที่โรเธนบอย์ม เทนนิส คลับ ประเทศเยอรมนี ชายเดี่ยว รอบ 3 กาเอล มงฟิลส์ นักเทนนิสฝรั่งเศส มืออันดับ 7 ของโลก และมือวางอันดับ 1 ของรายการ พบกับ ราเด็ก สเตพาเน็ก นักเทนนิสสาธารณรัฐเช็ก ปรากฎว่า แม้มงฟิลส์จะเริ่มต้นเกมไม่ดี เมื่อถูกเบรกเกมเสิร์ฟ แต่มาเร่งเครื่องในช่วงหลัง ก่อนจะเอาชนะไปได้ 6-4 ทั้ง 2 เซต ทำให้มงฟิลส์ผ่านเข้ารอบ 8 คนสุดท้ายไปพบกับชิลล์ ซิมง นักเทนนิสเพื่อนร่วมชาติ มือวางอันดับ 5 ของรายการส่วนมิคาอิล ยูซนี่ย์ มือวางอันดับ 4 ของรายการจากรัสเซียก็เอาชนะจูเลี่ยน ไรส์เตอร์ นักเทนนิสเจ้าถิ่น 6-3 ทั้งสองเซต ยูซนี่ย์ผ่านเข้ารอบ 8 คนสุดท้ายไปพบกับมาริน ซิลิซ มือวางอันดับ 12 ของรายการจากโครเอเชียที่เอาชนะโทเบียส คัมเก้ นักเทนนิสเจ้าถิ่น 3-6 6-3 6-2
 กาเอล มงฟิลส์ นักเทนนิสมือวางอันดับ 1 ของรายการผ่านเข้ารอบ 8 คนสุดท้ายเทนนิสฮัมบูร์ก โอเพ่น
มงฟิลส์,ฮัมบูร์ก,เทนนิส